ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:		MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:	Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:			Francúzsko
Mesto:			Štrasburg
Termín:			10. – 12. apríl 2013
Prijímajúca 
organizácia:  		SPORT CONVENTIONS DIVISION
Directorate of Youth an Sport
Council of Europe
Adresa:			Agora
1 quai Jacoutot 
Room 3
67075 STRASBOURG 
Francúzsko

Účel cesty:		DOHOVOR PROTI DOPINGU RADY EURÓPY 

A/	37. ZASADNUTIE MONITOROVACEJ SKUPINY 
					DOHOVORU  PROTI DOPINGU RADY EURÓPY 

B/	TÉMATICKÉ ZASADNUTIE MONITOROVACEJ SKUPINY DOHOVORU  PROTI DOPINGU RADY EURÓPY  “ANTIDOPINGOVÉ VZDELÁVANIE A PREVENCIA“ 
Spôsob 
financovania: 		ZPC bola plne financovaná z rozpočtu Antidopingovej   
agentúry SR

3.	RÁMCOVÝ PROGRAM POBYTU

Dátum/ čas:		10. apríl 2013 / 14.30 - 19.00 hod.
				11. apríl 2013 / 09.00 - 18.00 hod.
37. ZASADNUTIE MONITOROVACEJ SKUPINY 
				DOHOVORU  PROTI DOPINGU RADY EURÓPY 

				12.apríl 2013 /09.00 - 18.00 hod.
TÉMATICKÉ ZASADNUTIE MONITOROVACEJ SKUPINY DOHOVORU  PROTI DOPINGU RADY EURÓPY  “ANTIDOPINGOVÉ VZDELÁVANIE A PREVENCIA“ 
	Navštívené 
organizácie:		Council of Europe
				
Kontaktované 
osoby:			- členovia pléna Monitorovacej skupiny Dohovoru proti   
   dopingu Rady Európy /41/
					- prizvaní zástupcovia vybraných medzinárodných   
   športových federácií  a organizácií /9/
- zástupcovia Svetovej antidopingovej agentúry /2/
- administrátor Európskej komisie /1/ 
- predstaviteľ Japonska /1/
- predstaviteľ Mexika /1/
- predstaviteľ Svätej stolice /1/
- predstaviteľ UNESCO /1/
- predstaviteľ USA /1/
			- členovia pléna Ad hoc európskeho výboru pre Svetovú 
			  antidopingovú agentúru /30/				
- pracovníci úradu RE, Divízia dohovorov v športe /3/
			
Kontaktné adresy:	zmluvné strany Dohovoru proti dopingu Rady Európy

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”),  na  ktorom  participuje  Slovenská  republika  ako zmluvná  strana. 

Pracovný program rokovaní bol traktovaný v nasledovných kľúčových tématických celkoch:

A/	ZASADNUTIE - TDO 
37. ZASADNUTIE MONITOROVACEJ SKUPINY DOHOVORU  PROTI DOPINGU RADY EURÓPY ( ďalej len „TDO” )  /10.-11. apríl 2013 /

B/	ZASADNUTIE – TDO EDUCATION
TÉMATICKÉ ZASADNUTIE MONITOROVACEJ SKUPINY DOHOVORU  PROTI DOPINGU RADY EURÓPY  “ANTIDOPINGOVÉ VZDELÁVANIE A PREVENCIA“ (  ďalej len „TDO EDUCATION”)  /12.apríl 2013 /
	
I n f o r m a č n ý  s ú h r n:

ZASADNUTIE  - TDO 

A)  	OTVORENIE  ZASADNUTIA,  INŠTITUCIONÁLNE  A ADMINISTRATÍVNE OTÁZKY

	Vlastnému zasadnutiu pléna TDO predchádzalo pracovné stretnutie  Koordinačnej skupiny TDO,  ktorú tvoria admistrátori  Divízie dohovorov v športe RE a vedúci odborní funkcionári TDO ( predsedajúci, zástupca predsedajúceho, vedúci expertných poradných skupín TDO), ako aj prizvaní experti a hostia participujúcich organizácií.
Otvorenie 37. zasadnutia TDO a rokovanie viedol p. Wilhelm Fridriech Moog, predseda TDO.   

01.	SCHVÁLENIE PROGRAMU 
Program 37. zasadnutia TDO bol zaslaný zmluvným stranám v elektronickej forme. Počas rokovania neboli predložené žiadne doplňujúce ani pozmeňujúce návrhy na zmenu programu zasadnutia, tento bol následne schválený. 

02.     SCHVÁLENIE ADMINISTRATÍVNYCH AKTIVÍT 
Zasadnutie TDO sa riadi procedurálnou metodikou platnou pre Radu Európy a jej 
poradné útvary od roku 1999 ( T-DO/99/16 rev), je platná v plnom rozsahu. K predmetným
procudrálnym pravidlám neboli predložené žiadne pozmeňujúce ani doplňujúce návrhy. 

03.	SCHVÁLENIE ZÁZNAMU 36. ZASADNUTIA TDO 
Záznam z  36. zasadnutia  TDO v Paríži ( 12.- 14. november 2012 ) bol prezentovaný  a aktualizovaný na zasadnutí TDO. Záznam nebol po prezentácii nijako doplnený ani plénom upravený a následne jednomyseľne schválený.

04.	ODPOČET SEKRETARIÁTU DIVÍZIE KONVENCIÍ V ŠPORTE
TDO spadá organizačne a koordinačne do kompetencie Divízie dohovorov v športe, ktorá je začlenená v rámci Direktoriátu pre mládež a šport Rady Európy  (ďalej len „RE”). Na pozícii a vedúceho divízie a koordinátora TDO pôsobí od 1. apríla 2011 p. Pierre Masson. 
TDO inštitucionálne a administratívne zabezpečuje súčinnosť vnútorných útvarov podľa európskych dohovorov v športe (Dohovor proti dopingu RE, jeho Monitorovacia skupina -TDO a Ad hoc európsky výbor pre WADA - CAHAMA, Rozšírená parciálna zmluva v športe RE – EPAS, Stály výbor Európskeho dohovoru  pre sledovanie diváckej násilnosti počas športových podujatí, najmä na futbalových zápasoch - TRV ) a vonkajších organizácií  ( Európska komisia a jej Expertná skupina pre antidoping, UNESCO, WADA, Medzinárodný olympijský výbor, vybrané európske a medzinárodné športové federácie, participujúce mimovládne organizácie ) na báze partnerstva pri akceptácii Dohovoru a jeho TDO. Za účelom efektívnej koordinácie bol za účasti všetkých zainteresovaných zložiek a participujúcich organizácii spracovaný kalendár dominantných podujatí pre rok 2013, ktorý je zverejnený na webovej stránke RE. Problematika antidopingu ako dôležitá strategická oblasť pre rozvoj spoločnosti v duchu zachovania skutočných hodnôt športu, jeho princípov, súťaživosti a fair play a preto si vyžaduje aj naďalej samostatné a nezávislé smerovanie ako prioritnej oblasti záujmu Divízie dohovorov v športe.

05.	SIGNATÁRSKE A RATIFIKAČNÉ KRAJINY  
Predsedajúci prezentoval  informáciu o aktuálnom stave v procese signovania Dohovoru a jeho ratifikácie krajinami Európy a krajinami, ktoré pristúpili k Európskej kultúrnej dohode, ako aj inými krajinami sveta,  ktoré majú záujem participovať na Dohovore, tieto sú krajinami TDO. Ku dňu zasadnutia pristúpilo k dohovoru signovaním celkom 51 zmluvných stránu ( 37 európskych krajín, Austrália, Kanada, Tunisko, USA). Prístupové rokovania s dvoma kandidátskymi krajinami (Lýbia, Maroko) sú aj naďalej      pre aktuálne nestabilnú vojensko-politickú situáciu pozastavené.

B) 	MONITOROVANIE PLNENIA DOHOVORU 

OBJASNENIE VÝCHODÍSK  A ÚVODNÁ ROZPRAVA O NÁSLEDNOM ROZVOJI MONITOROVACEJ SKUPINY
TDO je zodpovedná za monitoring implementácie Dohovoru od roku 1989. Dohovor predstavuje prvý medzinárodný právny nástroj v boji proti dopingu v športe. Okrem krajín Rady Európy na Dohovore participujú aj krajiny mimo Európy ( Kanada, USA, Australia, Tunisko ) medzinárodné športové federácie, vládne a mimovládne organizácie a samotná WADA. Za účelom riešenia kľúčových oblastí  smerovania antidopingovej regulácie má ustanovené expertné skupiny, ktorých výstupy sú následne implementované do riadiacej, koordinačnej a rozhodovacej právomoci zmluvných strán.
Aktuálne sa TDO prezentuje na aktivitách revízie WADA Kódexu, harmonizácií pravidiel dopingovej kontroly a celkovej antidopingovej regulácie, vrátane nastavenia a harmonizácie národných legislatív.  TDO predstavuje vysoko účinnú a efektívnu formu komunikácie a koordinácie antidopingovej politiky a má vysoký potenciál svojho ďalšieho napredovania.  

06.	VÝROČNÉ SPRÁVY O ANTIDOPINGOVEJ POLITIKE 
	
	06.1.	PREZENTÁCIA ZÁVEREČNEJ SPRÁVY O ANTIDOPINGOVEJ POLITIKE ZA ROK 2010
Správa bola prednesená formou vizuálnej prezentácie vo forme odpočtu informácií antidopingovej politiky jednotlivých zmluvných strán TDO. Predmetom záujmu monitoringu boli najmä otázky – aplikácie zoznamu zakázaných látok a metód, vnútroštátna koordinácia, financovanie antidopingového programu, miera dostupnosti zakázaných látok vo faktuálnej  a  legislatívnej  báze,  existencia  laboratórií,  výchova, výskum, spolupráca   so športovými organizáciami, program dopingovej kontroly, monitoring športovcov a sankcie za porušenie antidopingových pravidiel, medzinárodná spolupráca, zavedenie dodatkového protokolu dohovoru, problematika regulácie výživových doplnkov. Na splnení záväzkov a odpočtu monitoringu sa podielalo celkom 43 krajín Európy a krajín participujúcich v TDO   a Čína. Napriek vyžiadaniu sumarizácie z celkovo 51 krajín bolo     9 krajín, ktoré si túto povinnosť nesplnili  a takto narušili celkový odpočet  Dohovoru. Predsedajúci vyzval tieto krajiny na splenie si predmetnej povinnosti ako výrazu diplomatického a politického prístupu a štátneho záujmu.
	Nadväzne na prezentovanú záverečnú správu bola prednesená vecná a analytická správa ako metodické východisko pre ďalšie smerovanie národných antidopingových aktivít. Dohovor vyjadruje záväzok zmluvných strán a ich politickú vôľu k boju proti dopingu v športe aktívne a koordinovaným spôsobom. Hlavným cieľom tohto Dohovoru je podporiť zosúladenie opatrení v boji proti dopingu na národnej i medzinárodnej úrovni, predovšetkým smerovaním národnej antidopingovej politiky ( existencia národného koordinačného orgánu, obmedzenia na zamedzenie obchodovanie s dopingovými látkami, posilnenie antidopingovej kontroly a zlepšenia kontrolných mechanizmov, podpora vzdelávania a informačných programov, spolupráca s národnými a medzinárodnými antidopingovými organizáciami ).       
Návrh znenia správy, vrátane doplňujúcich formálnych správ k odpočtu informácií antidopingovej politiky jednotlivých zmluvných strán za rok 2010 bol následne plénom TDO schválený.

	06.2.	PREZENTÁCIA ZÁVEREČNEJ SPRÁVY O ANTIDOPINGOVEJ POLITIKE ZA ROK 2011
Prezentácia k záverečnej správe o národnej antidopingovej politike za rok 2011 preukázala spoločný záujem zmluvných strán Dohovoru a ich politického záujmu v boji proti dopingu v športe aktívne a koordinovaným spôsobom. Dohovor predstavuje spoločnú a jednotnú platformu pre antidoping, stanovuje spoločné normy a predpisy pre ochranu etiky športu a zachovanie integrity čistého športu. 
Súčasťou správy bola aj vizuálna prezentácia a sumarizácia odpočtu informácií antidopingovej politiky jednotlivých zmluvných strán TDO za rok 2011. Dotazník bol          v novej osnove predložený zmluvným stranám TDO na upresnenie a následne zverejnený  na realizáciu dňa 15. septembra 2012. Predmetom záujmu monitoringu bola problematika kľúčových oblastí Dohovoru, no predovšetkým:  definícia dopingu v športe, registre pre testovanie, aplikácia zoznamu zakázaných látok a metód, vnútroštátna koordinácia,  forma národnej legislatívy a jej súladnosť s Dohovorom, financovanie antidopingového programu, miera dostupnosti zakázaných látok vo faktuálnej a legislatívnej báze, existencia laboratórií, výchova, výskum, spolupráca so športovými organizáciami, program dopingovej kontroly, monitoring športovcov a sankcie za porušenie antidopingových pravidiel, medzinárodná spolupráca, zavedenie dodatkového protokolu dohovoru, problematika regulácie výživových doplnkov.
Na splnení záväzkov a odpočtu monitoringu sa podielalo celkom 46 krajín Európy    a krajín participujúcich v TDO   a Čína. Napriek vyžiadaniu sumarizácie z celkovo 51 krajín bolo   6 krajín, ktoré si túto povinnosť nesplnili  a takto narušili celkový odpočet  Dohovoru.
  	Návrh znenia správy, vrátane doplňujúcich formálnych správ k odpočtu informácií antidopingovej politiky jednotlivých zmluvných strán za rok 2011 bol následne plénom TDO schválený.

	06.3.	PREZENTÁCIA PRÍPRAVY DOTAZNÍKA ANTIDOPINGOVEJ POLITIKY ZA ROK 2012
TDO pôsobí na báze Dohovoru a má nadčasový rámec. Pre zabezpečenie univerzálnej  platnosti  Dohovoru má preto TDO záujem o revíziu všetkých rozporov medzi vývojom antidopingu vôbec a jeho aktuálnym znením. Po naplnení a zabezpečení formálnych technických podmienok je pripravený dotazník  odpočtu  informácií  antidopingovej  politiky  jednotlivých  zmluvných  strán TDO  za rok 2012. Zmluvné strany budú k spleniu si predmetného záväzku  vyzvané sekretariátom TDO vrátane celkovej sumarizácie do júna 2013. 

	06.4.	VÝVOJ  SÚLADU  DOHOVORU S ROZVOJOVÝM PROJEKTOM	
	Dohovor v odpočte konania TDO podpísalo alebo prijalo s výhradou ratifikácie celkom 51 krajín.  TDO má záujem riešiť aktuálnu problematiku súladu vlastného Dohovoru a nadväzných národných aktivít pri jeho napĺňaní, nevynímajúc plnenie obsahu Dodatkového protokolu Dohovoru. TDO neustále hľadá vhodné mechanizmy pre optimálne nastavenie národnej regulácie pri akceptácií spoločného rámca Dohovoru.
 
	Správy o rozvojových a konzultačných návštevách

TDO v spolupráci  a v koordinácii s  Výborom  ministrov RE zodpovedných za šport priebežne uskutočňuje vzdelávacie, rozvojové, konzultačné a  kontrolné  návštevy  zmluvných strán zamerané na uplatňovanie  Dohovoru  v  podmienkach jednotlivých krajín. Predsedajúci vykonal odpočet, ktorým doteraz bolo vykonaných viac ako 52 hodnotení. Aktuálne bol prezentovaný odpočet plnenia dohovoru zmluvnou stranou Bulharska a  Nemecka. Predmetné správy boli plénom TDO prijaté. 
 
	Následné vzdelávacie a konzultačné návštevy z rozhodnutia TDO a samohodnotiace správy
	
	V programe TDO sú rozpracované viaceré návštevy, ktoré po konzultácii so zmluvnými stranami sú zamerané najmä na odpočet aktuálneho stavu plnenia dohovoru        z pohľadu jeho základných článkov, legislatívy, monitoringu informácii o športovcoch, testovania a ochrany osobných údajov. Nastavenie predmetných návštev bude postupne rozpracovávané podľa monitoringu antidopingovej politiky a vlastný návrh vzdelávacích a konzultačných návštev bude predložený TDO komisiou pre súlad s Dohovorom na následné zasadnutie TDO.
	
	Doplňujúce návrhy pre vykonanie konzultačných a vzdelávacích návštev
	
V horizonte roka 2013 sa pripravujú predbežné formálne úkony k výkonu hodnotiacich a konzultačných návštev pre posúdenie súladu s dodatkovým protokolom. Ruská strana pozvala hodnotiaciu skupinu TDO v horizonte do konca roka 2013 ako východiskový krok pred konaním ZOH Soči 2014. Tieto aktivity budú postupne zabezpečované a koordinované TDO.

C)	INŠTITUCIONÁLNE AKTIVITY  

07.	PRIEBEŽNÉ AKTIVITY

07.1.	ZOZNAM ZAKÁZANÝCH  LÁTOK 2014
V súlade s článkom 11.1.b Dohovoru bol na rokovanie TDO predložený návrh téz pre Zoznam zakázaných látok a zakázaných metód WADA pre rok 2014 ako medzinárodnej normy Kódexu. Osnovou návrhu je súhrn prvotných zmien Poradnej skupiny pre vedu TDO ( princípy analytiky zakázanej látky klenbuterol, toxické pôsobenie anabolických látok vo vybraných potravinách, upresnenie nových vedeckých poznatkov nadväzných predovšetkým na - glukokortikosteroidy, kanabinoidy, anaboliká, hormonálne látky, analytika zakázaných látok a metód, nezaradené látky, DHEA, klenbuterol, pomer T/E, peptidové hormóny, rastové faktory, beta-2 agonisty, hormóny a metabolické modulátory, diuretiká a maskovacie látky, fyzikálna a chemická manipulácia, génový doping, stimulanciá, narkotiká, kanabinoidy, glukokortikosteroidy,  beta-blokátory, ako aj prezentácia relevantných vedeckých aspektov. Obsah tohto záznamu v ďalšom upresnení nie je predmetom zverejnenia. 
Návrh znenia sumarizácie zmien zoznamu bol následne plénom TDO schválený.

07.2.	KRITÉRIÁ PRE AKREDITÁCIU LABORATÓRIÍ
TDO ma záujem riešiť akékoľvek disproporcie v nastavení antidopingovej regulácie. Jednou z oblastí, ktorá je kompromisná oproti zneniu Dohovoru je Medzinárodná norma pre laboratóriá a predmetné kritériá pre ich akreditáciu. Obsah diskusie s ohľadom na dôverný charakter informácií nie je predmetom zverejnenia. 

08.	NOVÉ PROBLÉMOVÉ OBLASTI ANTIDOPINGOVEJ POLITIKY

08.1.	IDENTIFIKÁCIA NOVÝCH OBLASTÍ
Ďalšie napredovanie Dohovoru je spojené s reflexiou na nové skutočnosti vo 
všetkých problémových oblastiach nadväzných na rozvoj športu ( rovnosť v športovaní a rovnosť v zaobchádzaní so športovcami, spolupráca antidopingových organizácií a farmaceutického priemyslu, prevencia a ochrana pred nebezpečnými látkami, vrátane tatýchto látok obsiahnutých v potravinových doplnkoch výživy ).

08.2.	RELEVANTNOSŤ A PLATNOSŤ EXISTUJÚCEHO PRÁVNEHO RÁMCA DOHOVORU
Zmluvné strany Dohovoru prijali základný dokument v roku 1989 a neskôr bol doplnený o dodatkový protokol v roku 2002. Vývoj športu prináša veľa podnetov aj do oblasti efektívneho a účinného boja proti dopingu, nevynímajúc oblasť antidopingovej regulácie tak v športovo-technickej ako aj legislatívnej oblasti zmluvných strán. TDO v koordinácii so zmluvnými stranami a relevantnými antidopingovými organizáciami pripraví znenie téz súladu Dohovoru do následného zasadnutia v novembri 2013.

08.3.	SVETOVÝ ANTIDOPINGOVÝ KÓDEX –  FINÁLNA VERZIA 
	Svetový antidopingový kódex bude redakčne dopracovaný a predložený na mimoriadne zasadnutie TDO dňa 4. septembra 2013 a na zasadnutie CAHAMA dňa            5. septembra 2013. Jeho implementácia v podobe V.2015 bude navrhnutá na medzinárodnom seminári WADA, ktorý sa uskutoční v januári 2014 v Amsterdame.

D) 	AKTIVITY TDO V OBLASTI SPOLUPRÁCE 

09.	SPOLUPRÁCA S INTERNÝMI PARTNERMI

	09.1.    SPOLUPRÁCA NA BÁZE ROZŠÍRENEJ PARCIÁLNEJ  ZMLUVY V     
		            ŠPORTE (ENLARGED PARTIAL AGREEMENT ON SPORT - EPAS)
Európske  krajiny  združené  na  báze  EPAS  vytvárajú  novú  platformu  pre spoluprácu v oblasti športu. Aktuálny odpočet aktivít EPAS predniesol jej administrátor Stanislas Frossard. Na programe EPAS sa podieľa celkom 37 krajín pôsobiacich na báze Európskej kultúrnej dohody a participuje celkom 19 ďalších vybraných európskych športových federácií a mimovládnych organizácií (napr. ENGSO, UEFA,  EOC,  EFPM, EJU, FIBA-Europe, FISUa ďalšie). O spoluprácu v tomto zoskupení prejavil záujem i štát Izrael. 
V základnom vymedzení EPAS priebežne rieši problémové oblasti rozvoja športu z úrovne štátnej administratívy, no predovšetkým problematiku športovania mládeže, nárast kriminalizácie športu, korupcie a manipulácie športových výsledkov, nelegálneho obchodovania s mladými hráčmi,  postavenia žien v športe, čo bolo aj predmetom viacerých spoločných pracovných stretnutí na báze spoločných zasadnutí ministrov zodpovedných za šport a odborných pracovníkov vybraných skupín z oblasti riadenia športu. 
Združenie krajín EPAS smeruje svoje aktivity na deklarovanie integrity európskeho športu ako výraz paneurópskej športovej spolupráce, avšak pri akceptovaní celkového smerovania partnerského vzťahu štátnej správy a vnútornej regulácie športových organizácií. Tieto aktivity výrazne prispievajú k posilneniu autonómnsti športu a tiež rozvoju jeho skutočných hodnôt. Slovenská republika v tomto programe aj naďalej absentuje. V tomto zmysle boli ostatné európske krajiny vyzvané k účasti na rozšírenej koordinácii športovej politiky v paneurópskom meradle.
	Nie menej významnou je spolupráca so Skupinou proti zneužívaniu drog a 	            nezákonnému obchodovaniu s drogami ( Pompidou Group), s Dohovorom MEDICRIME 
( EDQM), Poradným výborom na ochranu dát jednotlivcov pri spracovávaní osobných údajov (TPD).
10.	SPOLUPRÁCA S EXTERNÝMI PARTNERMI

	10.1.    SPOLUPRÁCA S EURÓPSKOU KOMISIOU
		Dohovor je predmetom spoločného záujmu TDO a  Európskej komisie o komplexné riešenie európskej antidopingovej politiky. Za týmto účelom  je etablovaná významná           a vzájomne ústretová spolupráca na báze akceptácie kľúčového poslania Dohovoru. Európska komisia  (ďalej len „EK“) má dlhodobý záujem napomáhať koordinácii kľúčových oblastí európskeho športu. EK rieši účelovú športovo-technickú reguláciu z pohľadu verejného  záujmu európskeho spoločenstva, smerovanú na podporu občianskych práv, rovnosti v súťaži, ochrane osobných údajov, ochrana individuálneho zdravia a zamedzenie kriminálnych aspektov spojených s používaním dopingových látok nielen v profesionálnom, ale i v amatérskom športe a s dôrazom na rozvoj nových foriem životného štýlu v podobe nárastu druhov športových voľnočasových aktivít.  Tieto východiská prezentoval  administrátor  EK  a  koordinátor pre antidoping p. Kornbeck. Riešenie problematiky antidopingu viedolo Európsku komisiu k vytvoreniu formálneho pracovného útvaru v podobe Expertnej skupiny  pre antidoping a Ad hoc pracovnej skupiny pre doping v rekreačnom športe. Kľúčové zameranie predmetnej pracovnej skupiny bolo zamerané na východiskovú revíziu Kódexu, s následnou úpravou nadväznej antidopingovej regulácie, vyjadrenej predovšetkým v jeho medzinárodných normách a jeho korelácia so spoločnou legislatívnou bázou EU, avšak pri akceptácii špecifík tejto regulácie jednotlivých krajín a principiálnej svojbytnosti ich národných legislatív (ochrana osobných údajov v  európskom právnom rámci, neorganizovaný rámec voľnočasových aktivít obyvateľstva, predovšetkým v rekreačnom športe, regulácia potravinových doplnkov výživy ako aj  obmedzenie dostupnosti zakázaných látok z hľadiska dopingového účinku s prioritou ochrany zdravia).  V tomto zmysle bude smerovaná aj ďalšia spolupráca medzi  RE – EU – WADA – v snahe nájsť dostatočný rámec a spoločné východiská smerujúce k ich väčšej miere relevantnej bezpečnosti a dostatočnej súladnosti s európskou legislatívou, k ochrane    a  rozvoju fyzických a duševných schopností, musí spĺňať rozmer európskeho občianskeho právneho rámca, ako aj rozmer ochrany zdravia. EK bude podporovať spoluprácu všetkých zainteresovaných strán a organizácií, olympijského a celého európskeho športového hnutia,  ktoré sú z pohľadu ďalšieho napredovania športu a ochrany zdravia  prezentované spoločným záujmom participujúcich strán. EK plne uznáva poslanie Dohovoru a jeho TDO a túto spoluprácu považuje za principiálne prioritnú a predstavuje pre EK základnú programovú bázu. 

	10.2.    SPOLUPRÁCA S UNESCO
	TDO úzko spolupracuje s úradom UNESCO a významou mierou sa podieľa na popularizácii aktivít a na vlastnom ratifikačnom procese Medzinárodného dohovoru proti dopingu v športe  UNESCO (ďalej len „dohovor UNESCO“), prezentovaných je jeho celkom 151 signatárov.  Spolupráca s TDO, ako to označil p. Schischlik, vedúci úpredstaviteľ Programu antidoping a šport,  považuje  UNESCO za principiálne prioritnú     a predstavuje dlhodobý rámec spoločnej antidopingovej politiky, najmä pri riešení legislatívneho rámca zakázaných látok a nakladania s nimi. V koordinácii s TDO bude zabezpečená Konferencia zmluvných strán Dohovoru UNESCO, ktorá sa uskutoční v dňoch 17. – 18. septembra 2013.  

	10.3.    SPOLUPRÁCA S WADA
	WADA ako celosvetová organizácia plne akceptuje autonómnosť TDO a podporuje jeho aktivity nielen v európskom rámci, pretože Dohovor svojou univerzálnosťou má tento potenciál. V koordinácii WADA, medzinárodných športových federácií a národných antidopingových organizácií  prebieha komplexná revízia Kódexu,  pri plnej akceptácii všetkých línií realizátorov a zúčastnených strán. Krajiny TDO boli vyzvaní k účasti na Svetovej konferencii o dopingu v športe WADA ( Johanesburg, 15. – 17. november 2013).
	Dohovor a jeho napredovanie je predmetom spoločného záujmu krajín TDO ktoré reprezentuje CAHAMA  ako významný nástroj na dosiahnutie efektívnej koordinácie a plnenia aktivít a záujmov európskych krajín vo WADA, dominantne v jej Výkonnom výbore a Nadačnej rade a toto smerovanie bude i následnom období zachované.  

	10.4.    SPOLUPRÁCA S INŠTITÚTOM NÁRODNÝCH ANTIDOPINGOVÝCH 
	           ORGANIZÁCIÍ (INADO)
Zástupca predmetnej organizácie nebol prítomný na zasadnutí TDO.

10.5.    SPOLUPRÁCA S MEDZINÁRODNÝMI ŠPORTOVÝMI 
	           FEDERÁCIAMI (ISF)
	Na rokovaniach TDO sa pravidelne zúčastňujú  zástupcovia medzinárodných športových organizácií, ktorých stanoviská a postrehy často vedú k predkladaniu vecných návrhov a sú veľmi potrebné pre rozhodovací proces nielen samotnej TDO, ale aj ako cenné skúsenosti pre smerovanie politiky jednotlivých národných antidopingových organizácií. Rokovania pléna TDO sa pravidelne zúčastňujú vybrané medzinárodné športové organizácie  ( EU Athletes združujúce celkom 29 európskych organizácií), IFSM, UEFA, UIPM a  SPORT Accord.

10.6.    POZOROVATEĽSKÉ KRAJINY TDO
	Pri rozvoji antidopingovej politiky TDO zohrávajú významné poslanie pozorovateľské krajiny prezentujúce rámec širokej spolupráce všetkých participujúcich strán smerujúcej k bezdopingovému športu. V tomto zmysle sú stálymi pozorovateľmi pri TDO krajiny ako Čína, Japonsko, Kanada, Mexiko, USA.

11.	PROJEKTY OSOBITNÉHO ZÁUJMU TDO - TÉMATICKÉ ZASADNUTIE TDO „ANTIDOPINGOVÉ VZDELÁVANIE A PREVENCIA“
TDO prezentovala pripravované tématické zasadnutie TDO venované problematike vzdelávania  v  oblasti  antidopingu  a  významu  prevencie  v  tejto špecifickej  oblasti výchovného pôsobenia zmluvných strán a vybraných zainteresovaných antidopingových organizácií ( Štrasburg, 12. apríl 2013).   

E) 	ROZVOJ MONITOROVACEJ SKUPINY 

12.	OBJASNENIE VÝCHODÍSK A NÁSLEDNÝ ROZVOJ TDO
	Podľa Dohovoru má TDO identifikovať a špecifikovať také mechanizmy a nástroje ktoré zabezpečia jeho ďalšie napredovanie. V tomto zmysle boli prednesené vybrané tézy.

12.1. ROZVOJ TÉZ ÚVODNÝCH ROKOVANÍ
Dosiahnuté postavenie TDO dáva výzvu pre zmluvné strany zabezpečiť ďalšie 
napredovanie a plnenie záväzkov Dohovoru s ohľadom na narastajúce a meniace sa dispozície športu a športovej činnosti ako aj nadväznej antidopingovej politiky. Predsedajúci sumarizoval tézy ďalšieho napredovania aktivít a poslania TDO tak ako boli predostrené na Sekretariát. Na základe podnetov boli špecifikované argumentácie pre napredovanie TDO a jej pracovných expertných skupín ( pre právne otázky, vedu, vzdelávanie, ochranu osobných údajov a rozvojové programy). TDO predložila Návrh pracovného plánu a postupov pre roky 2013 až 2014. Vzhľadom na výrazné finančné obmedzenia sekretariátu RE pre rok 2013 budú aktivity TDO smerované na riešenie konsenzuálnych prioritných oblastí záujmu zmluvných strán Dohovoru ( financovanie antidopingu, manažment systému potvarinových doplnkov výživy a spolupráca                s farmaceutickým priemyslom, vzdelávanie, expertné činnosti v systéme zakázaných látok, právna a lehislatívna problematika). 

12.2. PRACOVNÉ EXPERTNÉ SKUPINY A ZASADNUTIA TDO
TDO má záujem naďalej udržať prioritu expertných skupín v ich novom 
nastavení nastavení (história, koordinácia a program, právne otázky, prevencia a vzdelávanie, rovnosť príležitosti, súlad dohovoru, veda,). V záujme zachovania dostatočnej koordinácie skupiny odborníkov a poradných skupín sa bude TDO naďalej schádzať dvakrát ročne pre jeden a pol dňa, pričom sa predpokladá, že zmluvné strany budú znášať predmetné finančné náklady spojené s ich účasťou na rokovaniach TDO.

13. 	VYSTÚPENIE PA NI OCHOA-LLIDO ( RIADITEĽKA ĽUDSKÝCH ZDROJOV A BOJA PROTI DISKRIMINÁCII TDO)
Rozvoj inštitucionálnej a organizačnej bázy TDO v oblasti športových konvencií
vrátane dohovoru naliehavo vyžadujú potrebu modernizovať, zjednodušiť a harmonizovať pracovné metódy výborov predmetných dohovorov ( Stály výbor Európskeho dohovoru k diváckemu násiliu (TRV) a Monitorovacia skupina dohovoru proti dopingu (TDO)). Na základe podnetu Výboru ministrov Rady Európy dochádza k optimalizácii a následnej transformácii koordinačných útvarov oboch dohovorov, k čomu dochádza po prvý raz od nadobudnutia účinnosti Dovoru ( marec 1990). Za toto celé obdobie vzniklo mnoho významných antidopingových inštitúcii a aktivít ( Svetová antidopingová agentúra - WADA / november 1999/, Európske koordinačné fórum - ECF / júl 2003/, následne Ad hoc Európsky výbor pre Svetovú antidopingovú agentúru - CAHAMA,  Svetový antidopingový kódex /január 2004/, dodatkový protokol k Dohovoru /apríl 2004/, Medzinárodný dohovor proti dopingu v športe UNESCO / február 2007/, Lisabonská zmluva Európskej únie /december 2009/. Nárast aktivít nebol sprevádzaný adekvátnou zmenou v oblasti financovania a tak RE má dlhodobo nulový rast, čo priamo znamená zabezpečiť preskupenie činností, ale i financií do prioritných oblastí. To rovnako znamená priebežne riešiť rozsah a rovnováhu ako i relevantnosť aktivít TDO a CAHAMA.  

F) 	UKONČENIE ZASADNUTIA

14.	RÔZNE 
	Predsedajúci poďakoval za aktívnu účasť reprezentantom zmluvných strán  TDO, predovšetkým  za ich príspevok k rozvoju jednotlivých odborných oblastí  Dohovoru.      

15.	TERMÍNY NÁSLEDNÝCH ZASADNUTÍ  

	15.1.	ZASADNUTIA TDO  
	Následné expertné zasadnutia TDO sa uskutočnia dňa 4. septembra 2013 v Paríži (mimoriadne zasadnutie ) a v dňoch 6.-7. novembra 2013 v Štrasburgu.  Termíny poradných expertných skupín TDO budú oznámené dodatočne.

	15.2.	ZASADNUTIA CAHAMA  
	Následné expertné zasadnutia CAHAMA sa uskutočnia v dňoch 5. septembra 2013  v Paríži (mimoriadne zasadnutie ) a 5. novembra 2013 v Štrasburgu.  

16.	UKONČENIE ZASADNUTIA

   	Predsedajúci TDO poďakoval zúčastnením stranám za aktívnu spoluprácu. 

B/	ZASADNUTIE – TDO EDUCATION
TÉMATICKÉ ZASADNUTIE MONITOROVACEJ SKUPINY DOHOVORU  PROTI DOPINGU RADY EURÓPY   “ANTIDOPINGOVÉ VZDELÁVANIE A PREVENCIA“ (  ďalej len „TDO EDUCATION”) /12.apríl 2013

	S ohľadom na dôležité poslanie vzdelávania v oblasti antidopingu sa uskutočnilo prvé tématické zasadnutie TDO s názvom „Antidopingové vzdelávanie a prevencia: luxus alebo nevyhnutnosť?“ Tématické zasadnutie viedla Ieva Lukosiute-Stanikuniene, predsedajúca Expertnej skupiny TDO pre vzdelávanie a riaditeľka Litovskej antidopingovej agentúry.

Úvodný príhovor predniesol pán M. Josep Dallerès, mimoriadny a splnomocnený veľvyslanec, stály zástupca štátu Andorra, ktorý zdôraznil nezastupiteľné poslanie športu, nevyhnutnosť jeho napredovania bez tieňa doping na platforme rešpektovania elementárnych pravidiel športu ako fenomenálnej ľudskej aktivity. 

	Pani Gabriella Battaini-Dragon, námestníčka generálneho tajomníka Rady Európy, zdôraznila význam športu a športovej aktivity v napredovaní ľudského spoločenstva a definovala predmet záujmu antidoping definovala ako multidimenziálny problém.

	Vzdelávanie a prevencia v politike boja proti dopingu sú navzájom prepojené,    čo zdôraznil pán Luis Horta, riaditeľ Portugalskej antidopingovej autority. 

TDO zabezpečuje činnosť Poradnej skupiny pre vzdelávanie ako výraz nevyhnutnej súčasti Dohovoru. Túto skutočnosť zdôraznila aj pani Nancy McLennan, asistentka antidopingového programu UNESCO. Je potrebné vyjadriť, že TDO úzko spolupracuje s úradom UNESCO a významou mierou sa podieľa na popularizácii aktivít  Medzinárodného dohovoru proti dopingu v športe  UNESCO, ktorý je z veľkej časti smerovaný práve do oblasti výchovy a vzdelávania. Programovú spoluprácu UNESCO a TDO označil pán Schischlik, vedúci koordinátor Programu antidoping a šport,  za principiálne prioritnú a predstavuje dlhodobý rámec spoločnej antidopingovej politiky oboch inštitúcií a rozvoj výchovných programov na báze antidopingového fondu ( disponibilné zdroje k 31.12.2012 v objeme 3,4 mil. USD) . V spoločnej koordinácii UNESCO a TDO bude zabezpečená Konferencia zmluvných strán Medzinárodného dohovoru proti dopingu   v športe, ktorá sa uskutoční v Paríži v dňoch 19. – 20. septembra 2013.  

	Teoretické východiská vzdelávania pre prácu antidopingových organizácií preniesla pani Léa Cleret, manažér pre vzdelávanie WADA. V svojej prezentácii vyjadrila princípy pre vzdelávanie odvíjajúce sa od akceptácie plánovaného správania, zámeru a dosahu vzdelávania, ako aj špecifiká výchovných programov cieľových skupín výchovného pôsobenia. 

Následne vystúpili reprezentanti TDO, ktorí zdôraznili dôležitosť výchovného pôsobenia ako nevyhnutnej súčasti antidopingového programu ( Tunisko, Francúzsko). Formou telemostu prezentovala výchovný program pani Yaya Yamamoto, Japonská antidopingová agentúra, ktorého ťažisko je smerované na registrovaných vrcholových športovcov a juniorských športovcov, na školský i akademický šport na báze princípu  „Byť v športe fér!“

	Zástupca Európskej asociácie elitných atlétov pán Jonas Baer-Hoffmann vyjadril význam výchovy v oblasti antidopingu ako jednu z kľúčových činností, ktorá má priamy dosah na športovo správne rozhodnutia a celkový risk športovca. Osvojenie si výchovy a jej smerovanie je výrazom správnej prevencie, ktorá musi byť vždy adresná. 

Antidopingové organizácie akceptujú výchovu a vzdelávanie ako dôležitú súčasť antidopingovej politiky a súčasne výraz prevencie pred rozličnými formami porušenia antidopingových pravidiel ( Anglicko, Belgicko, Dánsko, Francúzsko, Nemecko, Portugalsko, Rumunsko, Slovensko, Švajčiarsko, USA ). 

	Výchova a vzdelávanie sú neoddeliteľnou súčasťou Svetového antidopingového programu prezentovaného WADA. Jestvuje záujem antidopingových organizácií o riešenie problematiky vzdelávania a uplatnenie osvedčených dostupných foriem šírenia ošvedčených skúseností. Túto skutočnosť potvrdila i Medzinárodná konferencia o úlohe
prevencie v antidopingových programov (Gammarth, Tunisko, 16-18 februára 2012),  ktorá bola venovaná úlohe informácií, vzdelávania a prevencie v riešení antidopingovej politiky. Antidopingové vzdelávanie znamená aj priamy dosah na inštitucionálne formy, ktoré na seba viažu značnú časť antidopingových odborníkov ústredných útvarov riadenia športu a participujúcich národných antidopingových organizácií, majúcich systémový dosah na celé športové hnutie. 

	Tomuto účelu napomôže aj aktuálne prebiehajúca revízia Svetového antidopingového kódexu pri ktorej sa aktívne podieľa TDO. Dominantnú koordinačnú úlohu spoločného postupu európskych krajín priebežne zabezpečuje poradná skupina CAHAMA pre revíziu  Kódexu a jeho medzinárodných noriem ( zoznam látok, testovanie, terapeutické výnimky, laboratória, osobné údaje ).  Sumárne bola traktovaná  problematika celkovej revízie Kódexu v podobe verzie V.2 s dôrazom na upresnenie nastavení definícií a ich novej explanácie ( športovec, testovanie, sankcie, súťaž,  testovanie a jeho formy,  ťažiskový test, koordinácia testovania, zmarenie testovania, informácie o mieste pobytu, zneužitie zakázanej látky,  terapeutické výnimky,  sankcie  za  porušenie  antidopingových pravidiel,  sankcie      v kolektívnych športoch, spoluzodpovednosť vlád,  parametre analýzy, kooperácia ADOs, manažment testovania a nakladania s výsledkami). Akékoľvek ďalšie návrhy zmluvných strán budú prebiehať v koordinácii s poradnou skupinou CAHAMA pre revíziu Kódexu 2009 s celkovým odpočtom  v podobe elektronickej komunikácie vo finálnej etape do 5. septembra 2013. 

1.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR

- 	uplatňovať realizáciu Dohovoru proti dopingu Rady Európy v prezentácii smerovania štátnej politiky v oblasti športu a špecificky v oblasti antidopingovej politiky, 

- 	zabezpečovať efektívnu účasť na ďalšom smerovaní Dohovoru proti dopingu Rady Európy v podmienkach Slovenska ako jeho zmluvnej strany, vrátane aktívnej účasti zástupcov SR na zasadnutiach Monitorovacej skupiny TDO a CAHAMA a ich poradných pracovných skupín,  

-	participovať na revízii Kódexu 2009 z úrovne výkonu štátnej správy v oblasti športu, ako aj priamej účasti na jej priebežných aktivitách,

-  	participovať na koordinácii prípravy zasadnutia TDO poradnej komisie pre výchovu skupiny (Bratislava,  marec 2013) v organizačnej gescii Sekretariátu Divízie konvencií v športe Rady Európy a Antidopingovej agentúry SR.   

B/       pre Antidopingovú agentúru SR

-	priebežne zabezpečovať odbornú garanciu v oblasti antidopingu v koordinácii           s ústrednými orgánmi štátnej správy, participujúcimi na správe a riadení športu,   

- 	iniciovať legislatívne aktivity na plnú implementáciu Dohovoru proti dopingu Rady Európy ako základného štátneho nástroja  boja proti dopingu v podmienkach SR, smerujúcich k novelizácii oblasti antidopingu Zákona o športe 300/2008, v jeho pôvodnom znení,

-	podieľať sa na revízii Svetového antidopingového kódexu, 

-	realizovať profesionálny výkon antidopingových opatrení na báze národnej antidopingovej organizácie ako koordinátora plnenia záväzkov Dohovoru proti dopingu Rady Európy,
-	zabezpečiť priamu koordináciu prípravy zasadnutia TDO poradnej skupiny pre výchovu  skupiny (Bratislava,  marec 2013) v organizačnej gescii Sekretariátu Divízie  konvencií v športe Rady Európy a Sekcie štátnej starostlivosti o šport MŠVVaŠ SR.   

2.	ZOZNAM OBDRŽANEJ DOKUMENTÁCIE

1/ 	
Anti-Doping Convention (TDO)
37th  meeting of the Monitorig Group
Strasbourg
3 April 2013 
Draft Annotated Agenda
TDO (2013) 01 rev 1 

2/  		
Anti-Doping Convention (TDO)
37th  meeting of the Monitorig Group
Strasbourg
9 April 2013 
Draft list of participants
TDO (2013) 17

	Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.  

3.	PRÍNOS 

	Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Predmetné poznatky budú    na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

4.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 15. apríl 2013

Vypracoval: 	Miroslav MOTYČÍK

Schválil:	Ivan STANKOVSKÝ